**Thomas Savage** (25 April 1915 - 25 Julai 2003) merupakan seorang pengarang novel Amerika Syarikat yang aktif antara tahun 1944 dan 1988.

Kehidupan
---------

### Kehidupan awal

Savage dilahirkan di Salt Lake City pada tahun 1915 oleh Elizabeth (Yearian) dan Benjamin Savage. Ibu bapanya bercerai semasa beliau berusia dua tahun, dan beliau telah mengikut ibunya berpindah ke Lemhi, Idaho. Apabila ibunya berkahwin dengan Charles Brenner pada tahun 1920, Savage tinggal bersama ibu dan bapa tirinya di Beaverhead County, Montana. Savage telah menukar nama akhirnya kepada Brenner setelah bapa tirinya itu mengambilnya sebagai anak angkat. Pada mulanya Savage mendapat pendidikan di rumah sebelum Brenner menghantarnya ke Dillon, Montana untuk mengikuti sekolah tinggi. 

Pada tahun 1932, Savage telah menamatkan sekolah menengahnya di Beaverhead County High School. Savage belajar menulis dia Montana State College (kini Universiti Montana), dimana beliau bertemu Brassil Fitzgerald (1896–1962), seorang profesor dan penulis kesusasteraan Inggeris, yang memperkenalkan Savage kepada anak perempuannya, Elizabeth Fitzgerald. Savage telah menerbitkan karya pertamanya, "The Bronc Stomper", dalam majalah *Coronet* pada tahun 1937. Beliau dan Elizabeth telah berkahwin pada 15 September 1939. They received their B.A. degrees in 1940.

### Kerjaya

Selepas perkahwinan mereka, keluarga Savages tinggal sebentar di Chicago sebelum berpindah kembali ke Montana pada tahun 1942 untuk bekerja di ladang Brenner. Perang Dunia II menyukarkan untuk mencari peternak, dan Charles Brenner memerlukan bantuan. Tetapi Savage masih berasa tidak sesuai di ladang itu, dan beliau menggugurkan nama keluarga Brenner dan kembali menggunakan nama bapa kandungnya. Selepas hanya setahun, pasangan itu berpindah dari ladang, menetap di Massachusetts. 

Pada tahun 1944, Doubleday menerbitkan novel pertama Savage, *The Pass*. Walaupun jualan yang menggalakkan, hasil daripada buku itu tidak mencukupi untuk menyokong keluarga Savage, yang ketika itu termasuk dua lelaki, Robert dan Russell. Savage mendapat jawatan pengajar di Universiti Suffolk di Boston di mana beliau mengajar dari tahun 1947–1948. Anak perempuannya Elizabeth dilahirkan pada tahun 1949, pada tahun yang sama beliau mula mengajar di Universiti Brandeis di Waltham, Massachusetts, yang ditubuhkan hanya setahun sebelumnya. Sebagai salah seorang daripada beberapa ahli fakulti bukan Yahudi, beliau dinaikkan pangkat sebagai penolong profesor pada tahun ketiganya. Pada tahun 1953, beliau menerbitkan buku ketiganya, *A Bargain with God*, kejayaannya yang paling popular, disahkan apabila diterbitkan semula dalam versi ringkas oleh *Reader's Digest*. Menjelang tahun 1955, Savage dapat meninggalkan Brandeis dan menumpukan sepenuh masa untuk menulis.

Pada tahun 1955, keluarga Savages membeli sebuah rumah di Georgetown, Maine, di mana mereka tinggal selama hampir tiga puluh tahun. Tom menulis sebanyak 13 buah novel. Cita-cita Elizabeth Savage untuk menjadi penulis novel juga direalisasikan, apabila anak-anak mereka telah membesar. Elizabeth telah menulis sembilan buah novel, termasuk *Last Night at the Ritz.* Beliau juga membantu menyunting novel suaminya, tugas yang menurutnya beliau lakukan dengan baik.

Pada tahun 1982, keluarga Savages membina sebuah rumah di Pulau Whidbey di Puget Sound, atas harta yang diberikan oleh kakaknya kepadanya.  Savage menerbitkan novel terakhirnya pada tahun 1988. Elizabeth Savage meninggal dunia di Pulau Whidbey pada tahun 1989. Savage menyimpan fotonya di sisi katilnya sehingga kematiannya. 

Semasa berkahwin, Savage mempunyai beberapa hubungan rapat dan jangka panjang dengan lelaki,  hanya selepas beliau mula perlahan-lahan mendedahkan seksualitinya pada akhir 1950-an.  Isterinya sedar tentang seksualiti suaminya itu sebelum mereka berkahwin.  Di akhir hayatnya, Savage memberitahu anak perempuannya bahawa beliau tidak sepatutnya disifatkan sebagai biseksual.  Manohla Dargis, dalam ulasan *New York Times* mengenai filem 2021 berdasarkan Savage's *The Power of the Dog*, menyifatkan beliau sebagai "lelaki homoseksual yang tertutup." 

### Kematian

Selepas kematian isterinya pada tahun 1989, Savage tinggal sebentar di Seattle dan San Francisco, sebelum berpindah ke Virginia Beach, Virginia, untuk berada berhampiran anak perempuannya. Anak lelakinya, penulis Robert Brassil Savage, telah dilanggar dan terbunuh pada tahun 2001 ketika berjalan di Virginia Beach Boulevard.  Pada tahun 2001, Festival Buku Montana menampilkan panel mengenai Savage dan karyanya, tetapi Savage—yang ketika itu berusia 86 tahun—tidak hadir. 

Savage meninggal dunia di Virginia Beach pada 25 Julai 2003, pada usia 88 tahun.

Karya terpilih
--------------

* *The Pass* (1944)
* *Lona Hanson* (1948)
* *A Bargain with God* (1953)
* *Trust in Chariots* (1961)
* *The Power of the Dog* (1967)
* *The Liar* (1969)
* *Daddy's Girl* (1970)
* *A Strange God* (1974)
* *Midnight Line* (1976)
* *I Heard My Sister Speak My Name* (1977)
	+ diterbitkan semula dengan kebenaran penulis sebagai *The Sheep Queen* in 2001
* *Her Side of It* (1981)
* *For Mary with Love* (1983)
* *The Corner of Rife and Pacific* (1988)

Rujukan
-------

1. 1 2  Annie Proulx, "Afterword" in Savage, Thomas (2016). *The Power of the Dog*. London: Vintage Books. m/s. 273–91.
2. ↑  Curtis, Georgina Pell; Elder, Benedict (1960–1961). *The American Catholic Who's Who*. **14**. m/s. 143. Dicapai pada December 8, 2021.
3. ↑  Weltzien (2020). *Savage West*. m/s. 50.
4. ↑  "Obituaries". *Colby Magazine*. Colby College. Winter 2004. Dicapai pada July 14, 2013.
5. ↑  "Thomas Savage, 88; Writer Best-Known for Western Novels Set in Montana". *Los Angeles Times*. August 30, 2003. Dicapai pada November 8, 2010.
6. ↑  Weltzien, O. Alan (Winter 2008). "Thomas Savage: Forgotten Novelist". *Montana The Magazine of Western History*. **58** (4): 25. JSTOR 25485752. Dicapai pada January 11, 2021.
7. ↑  Weltzien (2020). *Savage West*. m/s. 87–95, 203.
8. ↑  Weltzien (2020). *Savage West*. m/s. 83.
9. ↑  Weltzien (2020). *Savage West*. m/s. 44, 49.
10. ↑  Weltzien (2020). *Savage West*. m/s. 13.
11. ↑  Dargis, Manohla (November 30, 2021). "'The Power of the Dog' Review: Wild Hearts on a Closed Frontier". *New York Times* (dalam bahasa Inggeris). ISSN 0362-4331. Dicapai pada December 1, 2021.
12. ↑  Agnes Blum (June 9, 2001). "Man's Compassion, Zeal Turned Friends Into Family, Beach Shelter Into A Home". *The Virginian-Pilot*. Dicapai pada December 30, 2021.
13. ↑  "Thomas Savage, 88, Novelist Drawn to the American West". *The New York Times*. August 25, 2003. Dicapai pada November 8, 2010.
14. ↑  Weltzien (2020). *Savage West*. m/s. 211.

1. ↑  Robert Brassil Fitzgerald published and taught under the name Brassil Fitzgerald. Antara karya Fitzgerald adalah *Never Surrender* (1943) dan *Onward, Mr. Casey: The Misadventures of a Gentle Man* (1952).